**Foglalkozásterv**

**Szerző:** Várkonyi Ágnes

**Alprogram:** Logikaalapú alprogram

**A foglalkozás célja:** Logikus gondolkodás, problémamegoldó képesség, figyelem, kombinációs képesség fejlesztése. Kombinációs lehetőségek felismertetése, felismerése.

Együttműködés fejlesztése.

**Évfolyam:** 1. osztály

**Csoport:** Normál

**Tematikus egység:** Játékalapú megközelítések

**A foglalkozás témája:** Ismerkedés és játék a logikai készlettel

**Tantárgyi kapcsolat:** Magyar nyelv és irodalom, Matematika, Rajz és vizuális kultúra, Ének - zene

**További alprogrami kapcsolat:** Művészeti alprogram

**Felhasznált források, segédletek:**

- Oláhné Téglási Ilona: Logikaalapú alprogram – Résztvevői kézikönyv

- online források

- korábban használt tankönyvek, feladatgyűjtemények

**Az óra menete** (összes idő 45 perc)**:**

**I. Bevezetés: (3 perc)**

- A maifoglalkozáson a logikai készlettel, annak elemeivel fogunk ismerkedni, dolgozni.

Lesznek csoportos, páros és egyéni feladatok is.

Csoportalakítás: Színes korongok rajza (piros, sárga, kék, zöld) a lefordított kártyákon. Mindenki húz 1-et. A lapján lévő korong színe alapján kell a csoporttársait megtalálni, és asztalhoz ülni mindenkinek.

**II. Hangulati rávezetés: (4 perc)**

- Először hallgassatok meg egy dalt a színekről! Figyeljétek meg, milyen színek nevei hangzanak el a dalban?

Színes dal meghallgatása [Színes dal - színek gyerekeknek - YouTube](https://www.youtube.com/watch?v=XHrtWqmFDKo)

A dalban megfigyelt színek felsorolása.

 **III. Játékok és feladatok a logikai készlettel: (35 perc)**

1. A logikai lapok tulajdonságainak megbeszélése (elemek száma, színe, alakja, teltsége)

2. Egykülönbség játék:

Rakjátok ki a nagy, kék teli kört középre! Egymás után mindenki tegyen hozzá egy elemet úgy, hogy a választott lapocskája csak egy tulajdonságban térjen el az előtte állótól! Két kört játsszatok le!

Ellenőrzés: minden csoport munkája egymás után felkerül a táblára (papír logikai készlettel vagy felrajzolva), megbeszéljük a megoldásokat, az előforduló hibákat, ha vannak.

3. Egyszerű transzformáció:

- A táblára kiraktam egy alakzatot kis logikai lapokból. Rakjátok ki ti is egyénileg ugyanezt, de csak nagy lapokat használjatok!

- Most úgy rakjátok ki a táblán látható 2. alakzatot, hogy ami ott lyukas, az nektek teli legyen, ami teli, az pedig lyukas!

Ellenőrzés: a megoldást felteszem a táblára, mindenki összehasonlítja a saját megoldásával.

Közösen megtapsoljuk a jó megoldásokat.

4. Ki vagyok én (barkochba rakosgatással)

- Elrejtettem egy logikai lapot a tenyerembe. Találjátok ki, melyik lehet ez! Olyan kérdésekkel próbálkozzatok kideríteni, melyekre csak igennel vagy nemmel válaszolhatok! Menet közben tegyétek félre minden válasz után azokat a lapokat, amelyek biztos nincsenek a tenyeremben! (2-3 játék közösen)

Alkossatok párokat minden csoportban!

Folytassátok tovább az előző játékot a választott párotokkal, felváltva! 1-1 feladványt próbáljon kitalálni mindenki!

**IV. Levezetés: (3 perc)**

- Hogy éreztétek magatokat?

- Melyik feladat tetszett a legjobban?